43. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΚΗΣ ΝΑΥΤΙΛΙΑΣ ΚΑΙ ΟΙΚΟΝΟΜΙΚΩΝ Αριθ. 78686/15040 της 1/6 Νοεμ. 1965  (ΦΕΚ Β΄ 735) Περί προαγωγής θέσεων Β΄ Κατηγορίας του Υπουργείου Εμπορικής Ναυτιλίας. Έχοντες υπ’ όψιν την παρ. 8 του άρθρ. 2 του Νόμ. 4464/1965 «περί τροποποιήσεως διατάξεών τινων του Υπαλληλικού Κώδικος κλπ.», το υπ’ αριθ. 10/10.8.65 πρακτικόν της δια της υπ’ αριθ. 134914/2.8.65 κοινής αποφάσεως ημών συσταθείσης επιτροπής και την υπ’ αριθ. 817/27.10.65 σύμφωνον γνωμοδότησιν του Α.Σ.Δ.Υ., αποφασίζομεν: ΥΠΟΥΡΓΕΙΟΝ ΕΜΠΟΡΙΚΗΣ ΝΑΥΤΙΛΙΑΣ Κλάδοι Διοικητικός, Δακτυλογράφων  και Διδάσκαλοι Σχεδιάσεως Άρθρ.1.-1.Οι κλάδοι Διοικητικός, Δακτυλογράφων και Διδάσκαλοι Σχεδιάσεως θεωρούνται εφεξής ως προς τας επί 4ω και 5ω βαθμώ θέσεις ανήκοντες εις ιδίαν Ομάδα Κλάδων, κατά την έννοιαν του άρθρ. 1 του Νόμ. 4464/1965. 2.Εις την ως άνω Ομάδα Κλάδων συνιστώνται 3 θέσεις επί βαθμώ 5ω και 1 θέσις επί βαθμώ 4ω, εις ας συμπεριλαμβάνονται και αι ήδη υφιστάμεναι εν τω Κλάδω Διοικητικώ 1 θέσις επί βαθμώ 5ω και μία θέσις επί βαθμώ 4ω. Η σύστασις των λοιπών 2 θέσεων επί βαθμώ 5ω γίνεται επί αντιστοίχω μειώσει των ήδη υισταμένων θέσεων εισαγωγικού βαθμού του κλάδου εις ον ανήκον οι κατά την πρώτην εφαρμογήν της παρούσης προαχθησόμενοι υπάλληλοι εις τας ως άνω συνιστωμένας θέσεις. Κλάδοι Διοικητικοί Πλοηγικής Υπηρεσίας  και Δακτυλογράφου Πλοηγικής Υπηρεσίας Άρθρ.2.-1.Οι Κλάδοι Διοικητικοί Πλοηγικής Υπηρεσίας και Δακτυλογράφοι Πλοηγικής Υπηρεσίας θεωρούνται εφεξής ως προς τας επί 4ω και 5ω βαθμώ θέσεις ανήκοντες εις ιδίαν Ομάδα Κλάδων, κατά την έννοιαν του άρθρ. 1 του Νόμ. 4464/1965. 2.Εις την ως άνω Ομάδα Κλάδων ανήκουν εφεξής αι ήδη υφισταμέναι εν τω Κλάδω Διοικητικώ 1 θέσις επί βαθμώ 5ω και 1 θέσις επί βαθμώ 4ω. Η παρούσα δημοσιευθήτω δια της Εφημερίδος της Κυβερνήσεως. 